DLD og MW kynntu hugmyndir sem stofurnar hafa þróað saman við hönnun Hlemmtorgs . Forhönnunin var kynnt í Umhverfis - og skipulagsráði 4. des og í Borgarráði 5. des . Hér má sjá nokkrar af þeim myndum sem við sýndum á fundinum . Með torginu öðlast Hlemmur aftur þann sess sem hann hafði í fortíð , sem áningastaður og hlið á leið fólks til borgarinnar . Hugmyndin sækir áhrif í sögulegar skýrskotanir mismunandi tímabila , en fyrst og fremst er torgið hannað sem rammi um fjölbreytt mannlíf í nútímasamfélagi . Reynt var að skapa fjölbreytt notagildi sem gæti höfðað til barna og unglinga jafnt sem fullorðinna . Vistvæn nálgun í samgöngum , ofanvatnslausnum og gróðurvæðingu sem einnig skilar betri hljóðvist á svæðinu er burðarás í tillögunni . Torgið er hannað með aðgengi allra í huga og eru landhallar leystir þannig að ekki þurfi sérhæfðar lausnir fyrir fatlaða á torginu eða að inngöngum bygginga . Það er mikill heiður og ábyrgð að fá að móta svo mikilvægt almenningsrými í borginni og við erum sannfærð um að skjólgott og sólríkt torgið verði nýtt á fjölbreyttan hátt af íbúum og gestum borgarinnar . Efst í huga okkar er þakklæti og tilhlökkun um framtíð svæðisins . Örn Smári Gíslason hannaði frímerkin af mikilli list og verða þau 4 sem verða gefin út í ár til sýnis á HönnunarMars í stækkaðri mynd .